ଜଗତସିଂହପୁର, ଅକ୍ଟୋବର ୫ (ଲୋକାଲ ୱାୟାର): ନଭେମ୍ବର ୩ରେ ଉପନିର୍ବାଚନ ପାଇଁ ନିର୍ବାଚନ କମିଶନଙ୍କ ଘୋଷଣା ପରେ ଭୋଟରଙ୍କ ଚିନ୍ତା ବଢ଼ିଯାଇଛି ।
ରାଜ୍ୟରେ କରୋନା ସଂକ୍ରମଣ ବଢ଼ି ଚାଲିଥିବାରୁ ଲୋକେ ଭୋଟ ଦେବା ତଥା ବିଭିନ୍ନ ରାଜନୈତିକ ଦଳର ରାଲିରେ ଭାଗ ନେବାକୁ ଡରୁଛନ୍ତି ।
ରାଜନୈତିକ ସଭାସମିତିଗୁଡିକରେ ୧ ଶହରୁ ଅଧିକ ଲୋକ ଏକାଠି ନହେବା, ମାସ୍କ ପିନ୍ଧିବା, ସାମାଜିକ ଦୂରତ୍ୱ ବଜାୟ ରଖିବା, ନିର୍ବାଚନ ପ୍ରଚାରରେ ୫ରୁ ଅଧିକ ଗାଡ଼ି ବ୍ୟବହାର ନକରିବା, ହାତ ଧୋଇବା ଓ ଥର୍ମାଲ ସ୍କାନିଂ ବ୍ୟବସ୍ଥା କରିବାକୁ ସରକାର ଗାଇଡଲାଇନ ଜାରି କରିଛନ୍ତି ।
ହେଲେ ଏସବୁ ନିୟମ ପାଳନ କଡ଼ାକଡ଼ି ହେବ କି ନାହିଁ ସେ ନେଇ ଲୋକଙ୍କ ମନରେ ସନେ୍ଦହ ରହିଛି ।
ନଭେମ୍ବର ୩ରେ ହେବାକୁ ଥିବା ତିର୍ତ୍ତୋଲ ଉପନିର୍ବାଚନରେ ୧,୧୪,୪୨୮ ମହିଳା ଭୋଟରଙ୍କ ସମେତ ୨,୩୮,୦୬୫ ଭୋଟର ମତ ଦାନ କରିବେ ।
ପୂର୍ବରୁ ୨୬୫ଟି ବୁଥରେ ମତଦାନ ହେଉଥିବା ବେଳେ ଏଥର କରୋନା ସଂକ୍ରମଣକୁ ଦୃଷ୍ଟିରେ ରଖି ଆଉ ୧୦୮ ଅତିରିକ୍ତ ବୁଥ ଗଠନ କରାଯିବ । ପ୍ରତ୍ୟେକ ବୁଥରେ ସର୍ବାଧିକ ଶହେ ଜଣ ଭୋଟ ଦେଇପାରିବେ ବୋଲି ବ୍ୟବସ୍ଥା ହୋଇଛି ।
ତେବେ ବିଭିନ୍ନ ଥାନା, ବ୍ଲକ ଓ ତହସିଲ ଅଫିସଗୁଡିକରେ କର୍ମଚାରୀ ଅଭାବ, ସ୍ୱାବ ସଂଗ୍ରହ ପାଇଁ ପ୍ରାଥମିକ ସ୍ୱାସ୍ଥ୍ୟ କେନ୍ଦ୍ର ଓ ଗୋଷ୍ଠୀ ସ୍ୱାସ୍ଥ୍ୟ କେନ୍ଦ୍ରଗୁଡିକରେ ବ୍ୟବସ୍ଥା ନଥିବା ତଥା ଡାକ୍ତର ଓ କର୍ମଚାରୀ ଅଭାବ ଥିବାରୁ କରୋନା ସଚେତନତା ସୃଷ୍ଟି ହୋଇ ପାରୁନାହିଁ କିମ୍ବା ନିୟମାବଳୀ କଡ଼ାକଡ଼ି ପାଳନ ହୋଇପାରୁନାହିଁ ।
ଗତକାଲି କେନ୍ଦ୍ରାଞ୍ଚଳ ଡିଆଇଜି ଆଶିଷ କୁମାର ସିଂହ ଓ ପୁଲିସ ଅଧୀକ୍ଷକ ପ୍ରକାଶ ରାଜ ବିରିଡି, ରଘୁନାଥପୁର ଓ ତିର୍ତ୍ତୋଲ ଥାନା ଗସ୍ତ କରି ପରିସ୍ଥିତି ସମୀକ୍ଷା କରିଥିଲେ ।
ନିର୍ବାଚନ ପ୍ରଚାରରେ ଆସୁଥିବା ବିଭିନ୍ନ ଦଳର କର୍ମକର୍ତ୍ତାଙ୍କୁ ଭେଟିବାକୁ ଡର ଲାଗୁଛି । ଯଦି ମାସକ ପରେ ନିର୍ବାଚନ ବେଳକୁ ସ୍ଥିତି ନସୁଧୁରେ ଆମେ ଭୋଟ ଦେବାକୁ ଯିବୁ ନାହିଁ ବୋଲି ବିରିଡି ବ୍ଲକ ବସନ୍ତପୁର ଗାଁର ସାରଳା ସିଂହ କହିଛନ୍ତି ।
ପୁଲିଂ ବୁଥ ବିଶୋଧନ, ସାମାଜିକ ଦୂରତ୍ୱ ବଜାୟ, ତାପମାତ୍ରା ପରୀକ୍ଷା, ମାସ୍କ ଓ ସାନିଟାଇଜର ବ୍ୟବହାର ଭଳି ପ୍ରତିଷେଧକ ପଦକ୍ଷେପ ନେଇ ଭୋଟ ଦାନ ହାର ବଢ଼ାଇବାକୁ ପ୍ରଶାସନ ଚେଷ୍ଟା କରିବା ଉଚିତ ।
ଗୃହ ସଙ୍ଗରୋଧ କିମ୍ବା କ୍ୱାରେଣ୍ଟାଇନ କେନ୍ଦ୍ରରେ ଥିବା ଭୋଟରଙ୍କ ପାଇଁ ସ୍ୱତନ୍ତ୍ର ବୁଥ ବ୍ୟବସ୍ଥା ହୋଇଛି ବୋଲି ବିରିତୋଳ ପଞ୍ଚାୟତ ସମିତି ସଦସ୍ୟା ବିଜୟିନୀ ମଲ୍ଲିକ କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
